Karavaanarin harhakuva – OLLI RUSI
SF-Caravan ry eli karavaanariharrastuksen mielikuvaa on tutkittu edellisen kerran vuonna 2004. Oli aika päivittää tuo tutkimus. Kantar TNS Oy on tehnyt ammattimaista, hyvää ja kiinnostavaa työtä sekä karavaanareiden että tulevien karavaanareiden mielikuvista harrastuksen ja SF-Caravan ry:n suhteen.
Monien asioiden joukosta huomioni kiinnittyi vahvaan vallitsevaan mielikuvaan, jolle ei suoraan löytynytkään vahvaa tukea tutkimuksesta. Ei ainakaan ainoana painotuksena. Vapaus, omavalintaisuus ja perheen yhdessäolo ovat kuitenkin myös keskeisiä asioita sosiaalisuuden ohessa. Kansainvälisen leirintämatkailujärjestö F.I.C.C.:n kongressissa pyrittiin tekemään eroa perinteen ja tottumusten välillä. Tottumus voidaan helposti sekottaa olennaiseen kantavaan voimaan, perinteeseen. Onneksi harrastuksen kuva on monipuolinen. Kunhan ei vaan odoteta että kaikkien tulisi olla yhtä lailla sosiaalisia ja ryhmissä viihtyviä. Osa viihtyy omassa ryhmässään, yhteisillä alueilla tai niiden ulkopuolella.
Olisikin hassua ajatella että yli 62 000 jäsenen harrastus olisi jotenkin puuduttavan yksipuolinen. Ei ole.
Tämä artikkeli on julkaistu Caravan -lehden numerossa 2/2019 puheenjohtajan palstana.